

LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 26.janvārī Nr.**46**

(prot.Nr.**3**, **30**.§)

**Par zemesgabala pieņemšanu dāvinājumā**

Pamatojoties uz likuma “Par pašvaldībām” 15.panta pirmās daļas 2. un 10.punktu, 21.panta pirmās daļas 17.punktu, saskaņā ar Civillikuma 1913.pantu un ievērojot likuma „Par interešu konflikta novēršanu valsts un amatpersonu darbībā” 14.panta otro daļu, kas paredz institūcijas tiesības pieņemt ziedojumu publiskām vajadzībām, ja ziedojums neietekmē lēmuma pieņemšanu attiecībā uz ziedotāju, ņemot vērā, ka uzņēmumam “W.EG.Eesti OU”, reģistrēts Igaunijā ar reģistra kodu 10326286, pieder nekustamais īpašums Ventspils ielā 63A, Daugavpilī ar kadastra numuru 0500 004 1928, reģistrēts zemesgrāmatas nodalījumā Nr.100000059259 un “W.EG.Eesti OU” 2016.gada 2.novembra iesniegumā izteikto piedāvājumu dāvināt pašvaldībai nekustamo īpašumu bez atlīdzības autonomo funkciju īstenošanai – gādāt par savas administratīvās teritorijas labiekārtošanu un sanitāro tīrību, sekmēt saimniecisko darbību attiecīgajā administratīvajā teritorijā, rūpēties par bezdarba samazināšanu – nodrošināšanai, kā arī ņemot vērā Daugavpils pilsētas domes Finanšu komitejas 2017.gada 19.janvāra sēdes protokolu Nr.3, atklāti balsojot: PAR – 13 (V.Bojarūns, A.Broks, J.Dukšinskis, P.Dzalbe, A.Gržibovskis, N.Ignatjevs, R.Joksts, J.Lāčplēsis, V.Pučka, D.Rodionovs, A.Samarins, R.Strode, J.Zaicevs), PRET – nav, ATTURAS – nav, **Daugavpils pilsētas dome nolemj:**

1. Pieņemt no uzņēmuma “W.EG.Eesti OU”, reģistra kods 10326286, juridiskā adrese: Valukoja 5, Tallinn, 11415, Igaunijā, bez atlīdzības, noslēdzot dāvinājuma līgumu, Daugavpils pilsētas pašvaldības īpašumā sabiedriskajām vajadzībām, nekustamo īpašumu, kas sastāv no zemes vienības ar kadastra apzīmējumu 0500 004 1928 1420 m2 platībā.

2. Dāvinājuma rezultātā īpašuma tiesības iegūst Daugavpils pilsētas pašvaldība.

3. Noteikt, ka visus izdevumus par nostiprinājuma lūguma noformēšanu, kā arī nodevu un izdevumus par dāvinājuma līguma ierakstīšanu zemesgrāmatā sedz Daugavpils pilsētas pašvaldība.

4. Lēmuma izpildi kontrolē Daugavpils pilsētas domes Īpašuma pārvaldīšanas departaments.

Domes priekšsēdētājs *(personiskais paraksts)* J.Lāčplēsis